《城中赴范纯甫酒有感》
宋代·陈著

杜鹃啼断洛阳桥，心与萍流絮与飘。
风雨故都同死梦，山林晚景十年饶。
相逢得醉有今日，万事忘言付落潮。
见说隐居归我里，尚堪鸡黍狎招邀。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。